Adrian Rus

Adrian Rus (s. 18. maaliskuuta 1996 Satu Mare) on romanialainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän on pelannut kotimaansa lisäksi usean vuoden ajan Unkarissa ja siirtyi elokuussa 2022 Italian Serie B:ssä pelaavaan Pisaan.

Rus pelasi Romanian alle 21-vuotiaiden maajoukkueessa muun muassa yhden ottelun vuoden 2019 Euroopan-mestaruuskilpailuissa. Hän on pelannut Romanian A-maajoukkueessa helmikuun 2023 loppuun mennessä 17 ottelua, joista ensimmäisen syyskuussa 2019. Hän teki ensimmäisen maaottelumaalinsa marraskuussa 2022 ystävyysottelussa Moldovaa vastaan.

Lähteet 

Romanialaiset jalkapalloilijat
Vuonna 1996 syntyneet
Elävät henkilöt